b'\n_START_ARTICLE_\nSvije\xc4\x87a (kr\xc5\xa1\xc4\x87anski vjerski simbol)\n_START_PARAGRAPH_\nSvije\xc4\x87a kao kr\xc5\xa1\xc4\x87anski vjerski simbol simbolizira Isusa Krista. Vjernicima pokazuje da su zajedni\xc4\x8dari bo\xc5\xbeanskog svjetla. _NEWLINE_Jo\xc5\xa1 u ranom kr\xc5\xa1\xc4\x87anstvu, kad se \xc4\x8ditalo evan\xc4\x91elje, svije\xc4\x87e su se palile ne radi raspr\xc5\xa1ivanja tame, nego radi pokazivanja radosti. Zbog toga je i u vrlo malim prostorima bilo mnogo svjetiljaka, \xc5\xa1to zna\xc4\x8di da nije bila potreba radi rasvjete, nego obredna. Isus je \xc4\x8desto o sebi samom dosljedno govorio kao o svjetlu. Osim \xc5\xa1to simbolizira svije\xc4\x87a Bo\xc5\xbeju prisutnost me\xc4\x91u nama, kazuje da su kr\xc5\xa1\xc4\x87ani preko Krista i sami postali bo\xc5\xbeansko svjetlo. Svjetlo zavjetnih svije\xc4\x87a sveti Atanazije Veliki nazivao je prinosom vjernih. Mno\xc5\xa1tvo upaljenih svije\xc4\x87a bilo pred Isusovom ili Marijinom slikom, ili slikama svetaca zna\xc4\x8di veliko pridavanje slave Bogu, koji je s nama podijelio svoju slavu.'